На заинтересованите лица се предоставя 30-дневен срок, считано от 30.06.2022 г., за възражения, предложения и становища по настоящия проект за изменение на Наредбата за определянето и администрирането на местните данъци на територията на община Дряново.

**Заинтересованите лица могат да представят своите възражения, предложения и становища по проекта в информационния център на Община Дряново разположен на партерния етаж в сградата на общинска администрация- Дряново на адрес: гр. Дряново, ул. „Бачо Киро“ № 19, както и да изпратят същите на официалния имейл на Община Дряново: dryanovo@dryanovo.bg**

**П Р О Е К Т З А И З М Е Н Е Н И Е**

**на Наредбата за определянето и администрирането на местните данъци на територията на община Дряново**

Допълва се разпоредбата на чл.66 ал.1 от Наредбата за определянето и администрирането на местните данъци на територията на община Дряново, като се определя туристически данък за средства за подслон и места за настаняване, категория „2 звезди, стаи и апартаменти за гости“, разположени на територията на Община Дряново, в размер на съответно 0.70 лв., 0,60 лв., 0,50 лв.. за една нощувка, за обекти разположени както следва: „Населено място – Дряново и района на Дряновски манастир“, „с. Царева ливада и с. Гостилица“, „Останалите населени места в общината“.

**Било:**

ТУРИСТИЧЕСКИ ДАНЪК

|  |  |  |  |  |  |
| --- | --- | --- | --- | --- | --- |
| № | Населено място | 4 звезди | 3 звезди | 2 звезди | 1 звезда |
| 1. | Дряново и района на Дряновски манастир. | 1.00 лв./нощувка | 0.80 лв./нощувка | 0.70 лв./нощувка | 0.50 лв./нощувка |
| 2. | с. Царева Ливада и с. Гостилица | 0.80 лв./нощувка | 0.70 лв./нощувка | 0.60 лв./нощувка | 0.40 лв./нощувка |
| 3. | Останалите населени места в общината. | 0.70 лв./нощувка | 0.60 лв./нощувка | 0.50 лв./нощувка | 0.30 лв./нощувка |

**Става:**

ТУРИСТИЧЕСКИ ДАНЪК

|  |  |  |  |  |  |
| --- | --- | --- | --- | --- | --- |
| № | Населено място | 4 звезди | 3 звезди | **2 звезди****„стаи и апартаменти за гости“** | 1 звезда |
| 1. | Дряново и района на Дряновски манастир. | 1.00 лв./нощувка | 0.80 лв./нощувка | 0.70 лв./нощувка | 0.50 лв./нощувка |
| 2. | с. Царева Ливада и с. Гостилица | 0.80 лв./нощувка | 0.70 лв./нощувка | 0.60 лв./нощувка | 0.40 лв./нощувка |
| 3. | Останалите населени места в общината. | 0.70 лв./нощувка | 0.60 лв./нощувка | 0.50 лв./нощувка | 0.30 лв./нощувка |